CELEX: 22008D0073
Language: fi
Date: 2008-06-06 00:00:00
Title: ETA:n sekakomitean päätös N:o 73/2008, tehty 6 päivänä kesäkuuta 2008 , ETA-sopimuksen liitteen XX (Ympäristö) muuttamisesta

25.9.2008   
            
            
               FI
            
            
               Euroopan unionin virallinen lehti
            
            
               L 257/37
            
         ETA:n SEKAKOMITEAN PÄÄTÖS
   
   N:o 73/2008,
   tehty 6 päivänä kesäkuuta 2008,
   ETA-sopimuksen liitteen XX (Ympäristö) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XX muutettiin 25 päivänä huhtikuuta 2008 tehdyllä ETA:n sekakomitean päätöksellä N:o 56/2008 (1).
            
         
               (2)
            
            
               Jätteiden siirrosta 14 päivänä kesäkuuta 2006 annettu Euroopan parlamentin ja neuvoston asetus (EY) N:o 1013/2006 (2) olisi otettava osaksi sopimusta.
            
         
               (3)
            
            
               Asetuksella (EY) N:o 1013/2006 kumotaan 12 päivästä heinäkuuta 2007 alkaen neuvoston asetus (ETY) N:o 259/93 (3) ja komission päätös 94/774/EY (4), jotka on otettu osaksi sopimusta ja jotka näin ollen olisi poistettava sopimuksesta.
            
         
               (4)
            
            
               Liechtensteinin osalta asetukseen (ETY) N:o 259/93 ja päätökseen 94/774/EY tehtyjen ETA-sopimusta sovellettaessa sovellettavien mukautusten asiasisältö on pidettävä voimassa,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XX seuraavasti:
   
               1)
            
            
               Korvataan 32c kohta (neuvoston asetus (ETY) N:o 259/93) seuraavasti:
               ”32006 R 1013: Euroopan parlamentin ja neuvoston asetus (EY) N:o 1013/2006, annettu 14 päivänä kesäkuuta 2006, jätteiden siirrosta (EUVL L 190, 12.7.2006, s. 1).
               Latvian (liitteessä VIII olevan 10 luvun B jakson 1 kohta), Unkarin (liitteessä X olevan 8 luvun A jakson 1 kohdan), Maltan (liitteessä XI olevan 10 luvun B jakson 1 kohdan), Puolan (liitteessä XII olevan 13 luvun B jakson 1 kohdan) ja Slovakian (liitteessä XIV olevan 9 luvun B jakson 1 kohdan) osalta 16 päivänä huhtikuuta 2003 allekirjoitetun liittymisasiakirjan liitteissä määrättyjä siirtymäjärjestelyjä, jotka koskevat asetusta (ETY) N:o 259/93, sovelletaan soveltuvin osin.
               Bulgarian (liitteessä VI olevan 10 luvun B jakson 1 kohdan) ja Romanian (liitteessä VII olevan 9 luvun B jakson 1 kohdan) osalta 25 päivänä huhtikuuta 2005 allekirjoitetun liittymisasiakirjan liitteissä määrättyjä siirtymäjärjestelyjä, jotka koskevat asetusta (ETY) N:o 259/93, sovelletaan soveltuvin osin.
               Tätä sopimusta sovellettaessa asetuksen säännöksiä koskevat seuraavat mukautukset:
               
                           a)
                        
                        
                           Mitä tulee hyödynnettäväksi tarkoitettujen jätteiden vientiin (asetuksen IV osasto, 2 luku), Liechtenstein katsotaan valtioksi, johon sovelletaan OECD:n päätöstä.
                        
                     
                           b)
                        
                        
                           Sveitsissä hävitettävän tai uudelleen käytettävän vaarallisen jätteen osalta Liechtenstein voi käyttää sveitsiläisiä ilmoitus- ja siirtoasiakirjoja asetuksen liitteenä olevien vakiolomakkeiden sijasta.
                        
                     
                           c)
                        
                        
                           Lisätään 2 artiklan 29 kohdassa sanat ’tai EFTA-valtioiden alueelle’ sanojen ’yhteisön tullialueelle’ jälkeen.”
                        
                     
         
               2)
            
            
               Korvataan 32aa kohdan mukautuksessa (komission päätös 2000/532/EY) sanat ”sekä mainittu neuvoston asetuksessa (ETY) N:o 259/93” lauseen lopussa sanoilla ”sekä mainittu Euroopan parlamentin ja neuvoston asetuksessa (EY) N:o 1013/2006”.
            
         
               3)
            
            
               Poistetaan 3ca kohdan (komission päätös 94/774/EY) teksti.
            
         2 artikla
   Asetuksen (EY) N:o 1013/2006 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 7 päivänä kesäkuuta 2008, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (5).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 6 päivänä kesäkuuta 2008.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
         
      
   
   
      (1)  EUVL L 223, 21.8.2008, s. 54.
   
      (2)  EUVL L 190, 12.7.2006, s. 1.
   
      (3)  EYVL L 30, 6.2.1993, s. 1.
   
      (4)  EYVL L 310, 3.12.1994, s. 70.
   
      (5)  Valtiosäännön asettamat vaatimukset on ilmoitettu.